Glazbena škola Pregrada

Ljudevita Gaja 34

49218 Pregrada

KLASA: 112-01/19-01/07

URBROJ: 2214/01-380/1-10-19-07

U Pregradi, 13. prosinca 2019.

Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Glazbene škole Pregrada (u daljnjem tekstu: Pravilnik) Komisija za procjenu i provedbu natječaja donosi:

 **POZIV NA TESTIRANJE**

 kandidata (m/ž)

koji su podnijeli pravodobne i potpune prijave i koji ispunjavaju formalne uvjete natječaja te poziv na testiranje za radno mjesto **nastavnika klarineta**, 1 izvršitelj

Kandidat koji je podnio pravodobnu i potpunu prijavu na natječaj te ispunjava formalne uvjete natječaja objavljenog na web stranici Škole i Hrvatskog zavoda za zapošljavanje, za radno mjesto nastavnika klarineta je:

Ime i prezime kandidata:

1. ALEN KUNDIH

Poziva se na testiranje koje će se održati u Glazbenoj školi Pregrada, Ljudevita Gaja 34, 49218 Pregrada, kat, učionica broj 1 dana:

**20. prosinca 2019. s početkom u 13:00 sati**

Prva faza testiranja (pisana provjera) te informacije o drugoj fazi testiranja (održavanje razgovora)

**Pravila testiranja**

Testiranju mogu pristupiti samo kandidati koji ispunjavaju formalne uvjete propisane natječajem.

Ako kandidat ne pristupi testiranju, smatra se da je povukao prijavu na natječaj.

Kandidati koji dođu nakon vremena određenog za početak testiranja neće moći pristupiti testiranju.

Kandidati su dužno sa sobom donijeti osobnu iskaznicu ili drugu odgovarajuću identifikacijsku javnu ispravu kojom se utvrđuje identitet prije testiranja.

Testiranju ne mogu pristupiti kandidati koji ne mogu dokazati identitet i osobe za koje je Komisija utvrdila da ne ispunjavaju formalne uvjete natječaja te čije prijave nisu pravodobne i potpune.

Nakon utvrđivanja identiteta Komisija će podijeliti testove kandidatima.

Po zaprimanju testa kandidat je dužan upisati svoje ime i prezime na označeno mjesto.

Za vrijeme testiranje nije dopušteno:

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija
* razgovarati s ostalim kandidatima

Ako kandidat postupi suprotno pravilima testiranja, bit će udaljen s testiranja, a njegov rezultatu Komisija neće priznati ni ocijeniti.

**Pravni i drugi izvori za pripremanje kandidata su:**

* Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 90/11., 5/12., 16/12., 86/12., 126/12.- počišćeni tekst, 94/13., 152/14., 7/17., 68/18.i 98/19.)
* Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN br. 24/15.)
* Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10.)
* Zakon o umjetničkom obrazovanju (NN br. 130/11)

Opći i posebni dio testiranja provodi se pisanim testom.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na testiranju, ako je za svaki dio testiranja dobio najmanje 5 bodova.

Kandidat koji ne zadovolji na provedenom testiranju, odnosno dijelu testiranja, ne može sudjelovati u daljnjem postupku.

U dugu fazu testiranja (razgovor) upućuju se kandidati koji su ostvarili najbolje rezultate prvoj fazi testiranja, a istom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Rezultati razgovora vrednuju se bodovima od 0 do 10.

U vrednovanju razgovora ravnopravno s članovima Komisije sudjeluje ravnatelj Škole.

Smatra se da je kandidat zadovoljio na razgovoru ako je dobio najmanje 5 bodova.

Ukoliko kandidat zadovolji na pisanom dijelu testiranja pristupa razgovor s Komisijom koji će se održati dana **20. prosinca 2019. u 15:00 sati.**

Nakon provedenog testiranja Komisija utvrđuje rang listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost Školskog odbora donosi ravnatelj Škole na temelju rang – liste kandidata.

Ravnatelj može odabrati kandidata koji nije prvi na rang – listi uz pisano obrazloženje o razlozima zašto nije odabran najbolje rangirani kandidat.

Rezultati natječaja biti će objavljeni u roku od 15 dana od dana davanja suglasnosti Školskog odbora ravnatelju za zapošljavanje odabranog kandidata.

Rezultati natječaja biti će objavljeno na web stranici Škole <http://gs-pregrada.skole.hr/natjecaji>